<classify> Upendo Mosha Moshi KANISA la Kiinjili la Kilutheri KKKT limeanza vikao vyake vya mkutanowa 20, unaotarajiwa kufanyika Agosti 23 ambao pamoja na mambo mengineutamchagua mkuu wa kanisa hilo na kamati mbalimbali zitakazoliongoza kwakipindi cha miaka minne. Mkuu wa kanisa hilo kwa sasa ni Askofu Dk. Fredrick Shoo,aliyechaguliwa Agosti mwaka 2015. Mkutano huo unafanyika Chuo Kikuu cha kanisa hilo cha Makumira mkoaniArusha. Katibu wa Idara ya Mawasiliano Dayosisi ya Kaskazini, MchungajiMathoyo Saruma, alipotafutwa kuzungumzia mkutano huo, alisema kwa sasa bado nimapema na taarifa rasmi ataitoa Alhamisi. Dk. Shoo ambaye ndiyealiyefungua mkutano huo jana, anapewa nafasi ya kurudi kuliongoza kanisa hilo kwaawamu ya pili ingawa pia kuna baadhi ya maaskofu wanatajwa kuwa wanawezakuchaguliwa kuchukua nafasi hiyo. Dk. Shoo ambaye pia ni askofu wa Dayosisi ya Kaskazini, alichaguliwa Agosti2015 baada ya kuwashinda maaskofu wenzake wawili. Maaskofu waliochuana na Dk. Shoo kuwania nafasi hiyo baada yakupendekezwa na Halmashauri Kuu ya KKKT, ni Askofu Dk. Stephen Munga waDayosisi ya Kaskazini Mashariki na Askofu Charles Mjema wa Dayosisi ya Pare. Mwenyekiti wa uchaguzi huo, Dk. Malasusa, alimtangaza Dk. Shoo kuwamkuu wa kanisa hilo kwa kipindi cha miaka minne baada ya kupata kura 153, hukuDk. Munga akipata kura 67, ikiwa ni baada ya uchaguzi huo kurudiwa mara tatukutokana na mshindi kutopata zaidi ya theluthi mbili ya kura zote. Kanuni za uchaguzi za KKKT zinaeleza kuwa mshindi atapatikana kwakupata kura zisizopungua theluthi mbili ya zote zilizopigwa na iwapo mshindihatapatikana katika duru la kwanza, majina mawili yaliyopata kura nyingi ndiyoyatakayopigiwa tena kura. Iwapo theluthi mbili haitapatikana katika duru la pili, kura ya wingiau uchache itatumika kwa duru la tatu ili kumpata mshindi. Katika kuhakikisha mshindi anapatikana, mkutano huo ulilazimikakutumia hatua ya wingi wa kura na Dk. Shoo kuibuka mshindi. Katika awamu ya kwanza, Askofu Mjema alipata kura 53, Dk. Munga 81 naDk. Shoo kura 86, idadi ambayo haikufika theluthi mbili ya kura zote kulinganana kanuni za kanisa hilo jambo lililosababisha uchaguzi kurudiwa mara ya pili. Dk. Malasusa alitangaza matokeo ya awamu ya pili ya kura zilizopigwaambapo Askofu Munga alipata 94 na Dk. Shoo 124. Kura moja ikiharibika. Kabla ya kuanza kwa mkutano huo wajumbe wa Halmashauri Kuu walipitishamajina hayo matatu ya maaskofu waliowania nafasi hiyo na kuyapeleka kwenyemkutano huo ili yapigiwe kura. Wajumbe hao mara baada ya kupewa karatasi za kupigia kura, walikwendakatika vyumba maalumu kumchagua askofu wanayemtaka, na baada ya kuchaguawalitakiwa kurejea ukumbini na kutumbukiza karatasi hizo katika vifaavilivyoandaliwa kuhifadhia kura hizo.  <topic>: KITAIFA 